# 

# **ประกาศโรงเรียนพุทธชินราชพิทยา**

## เรื่อง การรับสมัครนักเรียนเพื่อเข้าศึกษาต่อในชั้นมัธยมศึกษาปีที่ 1

## ปีการศึกษา 2560

เพื่อให้เป็นไปตามนโยบายและแนวปฏิบัติเกี่ยวกับการรับนักเรียน สังกัดสำนักงานคณะกรรมการการศึกษาขั้นพื้นฐาน ปีการศึกษา 2560 และนโยบายและแนวปฏิบัติเกี่ยวกับการรับนักเรียน สำนักงานเขตพื้นที่การศึกษามัธยมศึกษา เขต 39 ปีการศึกษา 2560 โรงเรียนพุทธชินราชพิทยาจึงกำหนดรายละเอียดของคุณสมบัติ และการสมัครนักเรียนเข้าศึกษาต่อในระดับชั้นมัธยมศึกษาปีที่ 1 ปีการศึกษา 2560ดังต่อไปนี้

### คุณสมบัติของผู้สมัครและหลักฐานการรับสมัคร

**ชั้นมัธยมศึกษาปีที่1**

**1. คุณสมบัติของผู้สมัครโดยทั่วไป**

1.1 สำเร็จการศึกษาชั้นประถมศึกษาปีที่ 6 ตามหลักสูตรกระทรวงศึกษาธิการ

หรือเทียบเท่า หรือกำลังศึกษาอยู่ชั้นประถมศึกษาปีที่ 6 ปีการศึกษา 2559หรือเทียบเท่า

1.2 ไม่จำกัดอายุ

1.3 เป็นโสด

**2. หลักฐานการสมัคร**

2.1 ใบสมัคร

2.2 สำเนาทะเบียนบ้าน (ให้นำตัวจริงมาแสดงพร้อมถ่ายเอกสาร 1 ชุด)

2.3 หลักฐานการจบการศึกษาชั้นประถมศึกษาปีที่ 6 หรือเทียบเท่า หรือ

หลักฐานที่แสดงว่ากำลังศึกษาอยู่ชั้นประถมศึกษาปีที่ 6 ปีการศึกษา 2559หรือเทียบเท่า

(ให้นำตัวจริงมาแสดงพร้อมถ่ายเอกสาร 1 ชุด)

2.4 ผลการทดสอบทางการศึกษาระดับชาติขั้นพื้นฐาน ( O-net) **(เฉพาะนักเรียนที่สมัครในเขตพื้นที่บริการ ความสามารถพิเศษ เงื่อนไขพิเศษ และทั่วไป)**

2.5 สำเนาผลการเรียนเฉลี่ยระดับชั้น ป. 4 - ป. 5 จำนวน 1 ชุด **(เฉพาะนักเรียนที่สมัครห้องเรียนพิเศษ คณิตฯ –วิทย์ ฯ – เทคโนโลยี)**

2.6 สำเนาหลักฐานที่แสดงถึงความสามารถพิเศษด้านศิลปะ นาฏศิลป์ ดนตรี กีฬา (ฟุตซอล

เปตองบริดจ์ บาสเก็ตบอล) โดยต้องได้รับรางวัลตั้งแต่ระดับ กลุ่มโรงเรียนขึ้นไป **(เฉพาะนักเรียนที่สมัครประเภทความสามารถพิเศษ)**

2.7รูปถ่ายขนาด 1.5นิ้ว จำนวน2 รูป (แต่งเครื่องแบบนักเรียน)

2.8นักเรียนต้องมาสมัครด้วยตนเองและ**แต่งเครื่องแบบนักเรียนของชั้นประถมศึกษาปีที่ 6**

**3. สถานที่รับสมัครทุกประเภท** อาคารศรีศาสดา

**4. ประเภทและจำนวนนักเรียนที่ประกาศรับ**

โรงเรียนพุทธชินราชพิทยาประกาศรับนักเรียนชั้นมัธยมศึกษาปีที่ 1 ปีการศึกษา 2560

โดยกำหนดสัดส่วนการรับเป็นประเภทนักเรียนทั่วไป 60 % และนักเรียนในเขตพื้นที่บริการจำนวน 40 % ประกอบด้วยห้องเรียนพิเศษ 1 ห้องเรียน จำนวนนักเรียน 36 คน และห้องเรียนปกติ 9 ห้องเรียนจำนวน 450 คน รวมทั้งสิ้น 486 คน ดังรายละเอียดต่อไปนี้

**4.1 ประเภทนักเรียนทั่วไป** (นักเรียนทั้งในเขตพื้นที่บริการและนอกเขตพื้นที่บริการ) สอบคัดเลือก 50 % จำนวน 225 คน เงื่อนไขพิเศษ 5 % จำนวน 23 คน ความสามารถพิเศษ 5 % จำนวน 22 คน

**4.2 ประเภทนักเรียนในเขตพื้นที่บริการ**สอบคัดเลือก 40 % จำนวน 180 คน

คุณสมบัติเฉพาะของนักเรียนในเขตพื้นที่บริการต้องมีชื่ออยู่ในทะเบียนบ้านที่อยู่ในเขตพื้นที่บริการของโรงเรียนประกอบด้วยตำบลต่าง ๆ ดังนี้ 1. เทศบาลนครพิษณุโลก 2. ตำบลอรัญญิก 3. ตำบลหัวรอ

4. ตำบลปากโทก5. ตำบลมะขามสูง 6. ตำบลบึงพระ 7. ตำบลสมอแข (ยกเว้นหมู่ 3 และหมู่ 8)

กรณีมีปัญหาเกี่ยวกับคุณสมบัติดังกล่าวข้างต้น ให้อยู่ในดุลพินิจของคณะกรรมการรับนักเรียนของโรงเรียน

**4.3 นักเรียนที่มีความสามารถพิเศษ**รับสมัครนักเรียนทั้งในเขตพื้นที่บริการ และนอกเขตพื้นที่บริการที่มีความสามารถพิเศษด้าน ศิลปะ นาฏศิลป์ดนตรี และกีฬา (ฟุตซอลเปตองบริดจ์ บาสเก็ตบอล)

จำนวน 22 คน

**4.4ประเภทนักเรียนห้องเรียนพิเศษ** รับสมัครนักเรียนทั้งในและนอกเขตพื้นที่บริการ จำนวน 1 ห้อง 36 คน

**คุณสมบัติเฉพาะของนักเรียนห้องเรียนพิเศษ**

1)ได้เกรดเฉลี่ย ชั้น ป.4 - ป.5 ทุกรายวิชาไม่ต่ำกว่า2.75  
2) ได้เกรดเฉลี่ยวิชาวิทยาศาสตร์พื้นฐาน ป.4 - ป.5 ไม่ต่ำกว่า2.50

3) ได้เกรดเฉลี่ยวิชาคณิตศาสตร์พื้นฐาน ป.4 - ป.5 ไม่ต่ำกว่า2.50

4) มีความตั้งใจในการเข้าร่วมโครงการและผู้ปกครองให้การสนับสนุน

**การคัดเลือก**

- นักเรียนทั่วไปและในเขตพื้นที่บริการใช้การสอบคัดเลือกโดยแบบทดสอบ

วัดความรู้พื้นฐานวิชาภาษาไทย คณิตศาสตร์ วิทยาศาสตร์ สังคมศึกษา ภาษาอังกฤษ และคะแนนโอเน็ต

- นักเรียนห้องเรียนพิเศษฯ ใช้การสอบคัดเลือกโดยแบบทดสอบวัดความรู้

พื้นฐานวิชาภาษาไทย คณิตศาสตร์ วิทยาศาสตร์ สังคมศึกษา และภาษาอังกฤษ

**5. กำหนดวัน เวลา ในการรับสมัครและปฏิทินที่เกี่ยวข้อง**

การรับสมัครมีกำหนดวัน เวลาและปฏิทินที่เกี่ยวข้องให้เป็นไปตามแนบท้ายประกาศนี้

# รายละเอียดอื่น ๆ ติดต่อสอบถามได้ที่โรงเรียนพุทธชินราชพิทยา โทรฯ055 - 304180 ต่อ30 - 32

ประกาศ ณ วันที่ 22 ธันวาคม พ.ศ. 2559



(นางสาวอรุณศรี เงินเสือ)

ผู้อำนวยการโรงเรียนพุทธชินราชพิทยา

# 

# **ประกาศโรงเรียนพุทธชินราชพิทยา**

## เรื่อง การรับสมัครนักเรียนเพื่อเข้าศึกษาต่อในชั้นมัธยมศึกษาปีที่ 4

## ปีการศึกษา 2560

เพื่อให้เป็นไปตามนโยบายและแนวปฏิบัติเกี่ยวกับการรับนักเรียน สังกัดสำนักงานคณะกรรมการการศึกษาขั้นพื้นฐาน ปีการศึกษา 2560 นโยบายและแนวปฏิบัติเกี่ยวกับการรับนักเรียน สำนักงานเขตพื้นที่การศึกษามัธยมศึกษา เขต 39 ปีการศึกษา 2560 โรงเรียนพุทธชินราชพิทยาจึงกำหนดรายละเอียดของคุณสมบัติ และการสมัครนักเรียนเข้าศึกษาต่อในระดับชั้นมัธยมศึกษาปีที่ 4 ปีการศึกษา 2560ดังต่อไปนี้

### คุณสมบัติของผู้สมัครและหลักฐานการรับสมัคร

**ชั้นมัธยมศึกษาปีที่ 4**

**1. คุณสมบัติของผู้สมัครโดยทั่วไป**

1.1 สำเร็จการศึกษาชั้นมัธยมศึกษาปีที่ 3 ตามหลักสูตรกระทรวงศึกษาธิการหรือเทียบเท่า หรือกำลังศึกษาอยู่ชั้นมัธยมศึกษาปีที่ 3 ปีการศึกษา 2559หรือเทียบเท่า

1.2 ไม่จำกัดอายุ

1.3 เป็นโสด

**2. หลักฐานการสมัคร**

2.1 ใบสมัคร

2.2 สำเนาทะเบียนบ้าน (ให้นำตัวจริงมาแสดงพร้อมถ่ายเอกสาร 1 ชุด)

2.3 หลักฐานการจบการศึกษาชั้นมัธยมศึกษาปีที่ 3หรือเทียบเท่า หรือ

หลักฐานที่แสดงว่ากำลังศึกษาอยู่ชั้นมัธยมศึกษาปีที่ 3ปีการศึกษา 2559หรือเทียบเท่า

(ให้นำตัวจริงมาแสดงพร้อมถ่ายเอกสาร 1 ชุด)

2.4 ผลการทดสอบทางการศึกษาระดับชาติขั้นพื้นฐาน ( O-net) **(เฉพาะนักเรียนที่สมัครสอบทั่วไป)**

2.5 สำเนาผลการเรียนเฉลี่ยระดับชั้นมัธยมศึกษาปีที่ 1 –3 (5 ภาคเรียน)

จำนวน 1 ชุด**(เฉพาะนักเรียนที่สมัครห้องเรียนพิเศษ คณิตฯ –วิทย์ ฯ – เทคโนโลยี)**

2.6 รูปถ่ายขนาด 1.5นิ้ว จำนวน2 รูป (แต่งเครื่องแบบนักเรียน)

2.7 นักเรียนต้องมาสมัครด้วยตนเองและแต่งเครื่องแบบนักเรียนของชั้น

มัธยมศึกษาปีที่ 3

**3. สถานที่รับสมัครทุกประเภท** อาคารศรีศาสดา

**4. ประเภทและจำนวนนักเรียนที่ประกาศรับ**

โรงเรียนพุทธชินราชพิทยาประกาศรับนักเรียนชั้นมัธยมศึกษาปีที่ 4 ปีการศึกษา 2560 โดยกำหนดสัดส่วนการรับเป็นประเภทนักเรียนชั้น ม. 3 เดิม 80 % จำนวน 200 คนนักเรียนทั่วไป 15 % จำนวน 37 คน นักเรียนเงื่อนไขพิเศษ 5% จำนวน 13 คน และนักเรียนห้องเรียนพิเศษ วิทย์– คณิตฯ – เทคโนโลยีฯ จำนวน 30 คน รวมทั้งสิ้น 280 คน ดังรายละเอียดต่อไปนี้

**4.1 นักเรียนชั้น ม. 3 เดิม** 80 % จำนวน 200 คน คือนักเรียนที่มีความประพฤติเรียบร้อย

ไม่มีบันทึกประวัติกับฝ่ายบริหารกิจการนักเรียน และมีเกรดเฉลี่ยสะสม 5 ภาคเรียน ไม่ต่ำกว่า 2.00

**4.2 นักเรียนทั่วไป** 15 % จำนวน 37 คน

**4.3 นักเรียนเงื่อนไขพิเศษ** 5% จำนวน 13 คน

**4.4 นักเรียนห้องเรียนพิเศษ**วิทย์ฯ– คณิตฯ– เทคโนโลยีฯ จำนวน 30 คนโดยมีคุณสมบัติเฉพาะดังนี้

1)ได้เกรดเฉลี่ยสะสม 5 ภาคเรียนทุกรายวิชาไม่ต่ำกว่า2.75  
 2) ได้เกรดเฉลี่ยสะสมรายวิชาวิทยาศาสตร์พื้นฐาน 5 ภาคเรียนไม่ต่ำกว่า 2.50  
 3) ได้เกรดเฉลี่ยสะสมรายวิชาคณิตศาสตร์พื้นฐาน 5 ภาคเรียนไม่ต่ำกว่า 2.50

4) มีความตั้งใจในการเข้าร่วมโครงการและผู้ปกครองให้การสนับสนุน

**การคัดเลือก**

- นักเรียนทั่วไปใช้การสอบคัดเลือกโดยแบบทดสอบวัดความรู้พื้นฐานวิชา

ภาษาไทย คณิตศาสตร์ วิทยาศาสตร์ สังคมศึกษา ภาษาอังกฤษ และคะแนนโอเน็ต

- นักเรียนห้องเรียนพิเศษฯ ใช้การสอบคัดเลือกโดยแบบทดสอบวัดความรู้


พื้นฐานวิชาภาษาไทย คณิตศาสตร์ วิทยาศาสตร์ สังคมศึกษา และภาษาอังกฤษ

**5. กำหนดวัน เวลา ในการรับสมัครและปฏิทินที่เกี่ยวข้อง**

การรับสมัครมีกำหนดวัน เวลาและปฏิทินที่เกี่ยวข้องให้เป็นไปตามแนบท้ายประกาศนี้

# รายละเอียดอื่น ๆ ติดต่อสอบถามได้ที่โรงเรียนพุทธชินราชพิทยา โทรฯ055 - 304180 ต่อ30 - 32

ประกาศ ณ วันที่ 22ธันวาคม พ.ศ. 2559



(นางสาวอรุณศรี เงินเสือ)

ผู้อำนวยการโรงเรียนพุทธชินราชพิทยา